รัฐบาลไทย-ข่าวทำเนียบรัฐบาล-“สคร. กำกับการเบิกจ่ายงบลงทุนปี 62 อย่างใกล้ชิดเร่งให้รัฐวิสาหกิจเบิกจ่ายตามเป้า”
วันจันทร์ที่ 4 มีนาคม 2562
“สคร. กํากับการเบิกจ่ายงบลงทุนปี 62 อย่างใกล้ชิดเร่งให้รัฐวิสาหกิจเบิกจ่ายตามเป้า”
ผลการเบิกจ่ายงบลงทุนของรัฐวิสาหกิจ 45 แห่ง ที่ สคร. กํากับดูแลโดยตรง สําหรับปี 2562 ในเดือนมกราคม 2562 มีผลการเบิกจ่ายงบลงทุนสะสมจํานวน 37,616 ล้านบาท หรือคิดเป็นร้อยละ 60 ของแผนการเบิกจ่ายสะสมโดยการเบิกจ่ายงบลงทุนของรัฐวิสาหกิจ
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ผลการเบิกจ่ายงบลงทุนของรัฐวิสาหกิจ 45 แห่ง ที่ สคร. กํากับดูแลโดยตรง สําหรับปี 2562 ในเดือนมกราคม 2562 มีผลการเบิกจ่ายงบลงทุนสะสมจํานวน 37,616 ล้านบาท หรือคิดเป็นร้อยละ 60 ของแผนการเบิกจ่ายสะสมโดยการเบิกจ่ายงบลงทุนของรัฐวิสาหกิจ ส่วนใหญ่เป็นไปตามแผนการเบิกจ่ายสะสม อย่างไรก็ดี รัฐวิสาหกิจที่มีวงเงินลงทุนขนาดใหญ่ ได้แก่ การรถไฟแห่งประเทศไทย (รฟท.) และบริษัท ท่าอากาศยานไทย จํากัด (มหาชน) (ทอท.) ไม่สามารถเบิกจ่ายได้ตามเป้าหมาย จึงทําให้กระทบต่อผลการเบิกจ่ายงบลงทุนของรัฐวิสาหกิจในภาพรวม
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเสริมว่า รัฐวิสาหกิจปีงบประมาณ จํานวน 34 แห่ง เบิกจ่ายงบลงทุนสะสมจํานวน 28,875 ล้านบาท หรือคิดเป็นร้อยละ 53 ของแผนการเบิกจ่ายงบลงทุนสะสม และรัฐวิสาหกิจปีปฏิทินจํานวน 11 แห่ง เบิกจ่ายงบลงทุนสะสมจํานวน 8,741 ล้านบาท หรือคิดเป็นร้อยละ 109 ของแผนการเบิกจ่ายงบลงทุนสะสม โดยมีโครงการลงทุนขนาดใหญ่ที่สามารถเบิกจ่ายได้ตามเป้าหมาย เช่น โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย งานก่อสร้างปรับปรุงขยายของการประปาส่วนภูมิภาค โครงการจัดซื้อรถโดยสารใช้ก๊าซ NGV ขององค์การขนส่งมวลชนกรุงเทพ และโครงการโรงไฟฟ้าบางปะกง (ทดแทนเครื่องที่ 1 – 2) ของการไฟฟ้าฝ่ายผลิตแห่งประเทศไทย ทั้งนี้ โครงการลงทุนขนาดใหญ่ที่มีการเบิกจ่ายงบลงทุนล่าช้า ได้แก่ โครงการรถไฟฟ้าความเร็วสูงไทย – จีน ระยะที่ 1 (ช่วงกรุงเทพมหานคร - นครราชสีมา) ของ รฟท. และโครงการพัฒนาท่าอากาศยานสุวรรณภูมิของ ทอท.
ผลสะสมการเบิกจ่ายงบลงทุนของรัฐวิสาหกิจที่มีวงเงินลงทุนขนาดใหญ่ในปี 2562 (ณ สิ้นเดือนมกราคม 2562)
หน่วย : ล้านบาท
ชื่อรัฐวิสาหกิจ แผนลงทั้งปี แผนเบิกจ่าย ผลการเบิกจ่าย ร้อยละเบิกจ่าย
2562 สะสม  สะสม  /แผนสะสม
1. ปีงบประมาณ จํานวน 34 แห่ง (ณ ม.ค. 62) 208,636 54,499 28,875 53%
1.1 การรถไฟแห่งประเทศไทย 88,975 30,752 11,722 38%
1.2 การรถไฟฟ้าขนส่งมวลชนแห่งประเทศไทย 61,211 8,039 8,831 110%
1.3 บริษัท ท่าอากาศยานไทย จํากัด (มหาชน) 17,912 8,412 741 9%
1.4 การประปาส่วนภูมิภาค 10,587 805 1,386 172%
1.5 การทางพิเศษแห่งประเทศไทย 6,203 338 322 95%
1.6 การเคหะแห่งชาติ 5,203 1,175 1,358 116%
1.7 การประปานครหลวง 4,300 1,347 1,219 90%
1.8 องค์การเภสัชกรรม 2,030 323 271 84%
1.9 องค์การขนส่งมวลชนกรุงเทพ 1,986 1,169 1,169 100%
1.10 การท่าเรือแห่งประเทศไทย 1,923 541 522 97%
1.11 บริษัท วิทยุการบินแห่งประเทศไทย จํากัด 1,405 157 319 204%
1.12 รัฐวิสาหกิจแห่งอื่นๆ จํานวน 23 แห่ง 6,901 1,443 1,014 70%
2. ปีปฏิทิน จํานวน 11 แห่ง (ณ ม.ค. 62) 180,070 8,040 8,741 109%
2.1 การไฟฟ้าฝ่ายผลิตแห่งประเทศไทย 52,404 2,071 3,868 187%
2.2 การไฟฟ้าส่วนภูมิภาค 34,714 1,538 1,273 83%
2.3 บริษัท ปตท. จํากัด (มหาชน) 49,458 2,893 2,667 92%
2.4 การไฟฟ้านครหลวง 22,222 502 321 64%
2.5 บริษัท การบินไทย จํากัด (มหาชน) 7,090 684 257 38%
2.6 บริษัท ทีโอที จํากัด (มหาชน) 4,740 4 68 N.A.
2.7 บริษัท กสท โทรคมนาคม จํากัด (มหาชน) 4,500 144 131 91%
2.8 บริษัท ไปรษณีย์ไทย จํากัด 4,160 155 124 80%
2.9 รัฐวิสาหกิจแห่งอื่นๆ จํานวน 3 แห่ง 781 49 32 65%
รวม 45 แห่ง 388,706 62,539 37,616 60%
ที่มา : สํานักงานคณะกรรมการนโยบายรัฐวิสาหกิจ
นายประภาศ คงเอียด ผู้อํานวยการ สคร. กล่าวสรุปว่า สคร. ได้กํากับดูแลการเบิกจ่ายงบลงทุนของรัฐวิสาหกิจร่วมกับกรรมการผู้แทนกระทรวงการคลังในคณะกรรมการรัฐวิสาหกิจและผู้บริหารสูงสุดอย่างใกล้ชิดมากขึ้น เพื่อให้การลงทุนของรัฐวิสาหกิจเป็นไปตามเป้าหมายที่คณะรัฐมนตรีอนุมัติไว้ นอกจากนี้ สคร. ยังอยู่ระหว่างการปรับปรุงการประเมินผลงานด้านการเบิกจ่ายงบลงทุนของคณะกรรมการรัฐวิสาหกิจและผู้บริหารสูงสุดให้เข้มข้นมากขึ้นและสอดคล้องกับวงเงินลงทุนของรัฐวิสาหกิจแต่ละแห่ง ซึ่งจะสามารถเร่งรัดการเบิกจ่ายงบลงทุนให้เป็นไปตามเป้าหมาย